ועדת העבודה והרווחה, כנסת 25, פרוטוקול מספר 30, 2023-04-30 00:00

ישראל אייכלר: צוהריים טובים, אנחנו בט' באייר תשפ"ג, 30 באפריל 2023, פותחים את הדיון בוועדת העבודה והרווחה

ישראל אייכלר:  הנושא היום הוא פרק ה' (ביטוח לאומי), להצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024, התשפ"ג-2023 מ/1612 (למעט סעיפים 15(3) עד 15(5), 18 ו-20(ב) – בהכנה לקריאה שנייה ושלישית (מ/1612) על סדר היום: סעיפים 19 ו-20(ו) (מענק חימום)

ישראל אייכלר:      מדינת ישראל הבינה שיש אנשים שקשה להם לעמוד בחורף בהוצאות החימום, והוסיפה את ה-200 שקלים

ישראל אייכלר:  זה היה נקרא מקדמה, ואנחנו רוצים בתיאום עם משרד האוצר, בהסכמת שר האוצר להפוך אותה למענק

ישראל אייכלר:  זה הנושא שאנחנו נדון עליו היום

ישראל אייכלר:       אני מודה לחברי הכנסת שהגיעו ביום ראשון, חברת הכנסת אפרת רייטן, חברת הכנסת דבי ביטון, חבר הכנסת יוסף עטאונה

יונתן מישרקי:   למה הודית לכולם שבאו ולי לא, בגלל שאני הייתי בוועדת כספים?     

ישראל אייכלר: חבר הכנסת יונתן מישרקי, ראש וראשון, סמוך ונראה

ישראל אייכלר:  מה שציינתי, שהם באו מרחוק

ישראל אייכלר:  מי שבא מהר נוף לפה זה כמו שאני בא מרוממה לכאן

ישראל אייכלר:       מי ממשרד האוצר רוצה להציג את הסעיף?     

גליה ימין: אני מהלשכה המשפטית, אוצר

גליה ימין:  חוק הבטחת הכנסה קובע כי מי שמקבל גמלת הבטחת הכנסה בעד חודשים אוקטובר, נובמבר או דצמבר זכאי באותה שנה לקבל גם מענק חימום

גליה ימין:  נכון לשנת 2023 מענק החימום עומד על 608 שקלים

גליה ימין:  בחודש פברואר האחרון תוקנו תקנות מקדמות של הביטוח הלאומי שבעצם קבעו שמי שיהיה זכאי לקבל את המענק חימום בגין אוקטובר, נובמבר, דצמבר 2023 יקבל על חשבון זה כבר בחודש פברואר 200 שקלים כמקדמה על מענק החימום, זאת עקב עליית מחירי החשמל שהיו במחצית השנייה של 2022

יונתן מישרקי: במקום לקבל את זה בסוף שנה, נכון?     

גליה ימין: כן, כלומר 200 שקלים יוקדמו לתחילת אותה שנה

גליה ימין:  זה היה בגלל עליית מחירי החשמל

גליה ימין:  הם הגיעו לשיא בינואר 2023

דבורה ביטון: זה מענק חד פעמי?     

גליה ימין: זה מקדמה

גליה ימין:  המענק ניתן כל שנה

גליה ימין:  מה שניתן בפברואר השנה, 200 שקלים זה מקדמה

דבורה ביטון: זה חד פעמי

גליה ימין: חד פעמית מקדמה על חשבון המשך המענק שישולם בסוף השנה

גליה ימין:  מה שאנחנו כרגע מציעים בעצם זה לתקן את חוק הבטחת הכנסה ושהוא יעלה לשנת 2023 את גובה מענק החימום, כך שהמקדמה שניתנה בפברואר תהפוך לתוספת למענק ולא תהיה מקדמה

דבורה ביטון: רק ל-2023?     

גליה ימין: רק עבור שנת 2023

גליה ימין:  המקדמה בעצם ניתנה בגין עליית מחירי החשמל ספציפית שהיו בסוף 2022 ועקב ירידת מחירי החשמל הצפויה ולכן ניתן עבור העלייה שהייתה איזושהי מקדמה שכרגע הופכת לתוספת

יונתן מישרקי: זאת אומרת שאם לא יירדו המחירים לקראת סוף השנה, אנחנו נוכל לדון עוד פעם ולבדוק את האפשרות להשאיר את זה כמו שעכשיו אתם מביאים?     

דבורה ביטון: לא רק זה

דבורה ביטון:  השאלה הנשאלת, מה עם מענק קירור? בסוף יש לנו פה קשישים, אנשים שחיים מהבטחת הכנסה, אדוני

דבורה ביטון:  קודם כל זה מבורך להוסיף

דבורה ביטון:  השאלה שאני תוהה, אם כבר יש פה דיון שהוא חשוב, אז ראשית למה אי אפשר להפוך מענק אפילו עד 1,000 שקלים, שזה לא בשמיים מבחינה תקציבית, קבוע לאותם אנשים?     אני רוצה גם שנייה אם אפשר, אדוני, רק לומר לך שלפי חישוב שעשינו, של מזגן של 3 כ"ס, סכום שמשולם היום בקצבה זה 615 שעות מזגן

דבורה ביטון:  זה אומר שלאותם קשישים, חמש שעות ביום הם צריכים להחליט איך הם משלמים, ואני מדברת על חורף, אבל מה קורה בקיץ, אדוני? הנתונים שעלו מזק"א על קשישים שנמצאו מתים בבתים, 163 ב-2022, הנתונים הם קשים

דבורה ביטון:       לעניות דעתי צריך לקבל פה איזושהי החלטה בוועדה, לפחות לעוד 1,000 שקלים, זה הגיוני

דבורה ביטון:  בסוף יש לנו כאן קשישים שבקיץ לא יישבו עם עיתון לנופף כדי שיהיה להם קר

דבורה ביטון:  יש גם קיץ חוץ מחורף, והחורף שלנו, אם אנחנו מסתכלים עכשיו, הוא כבר מתחיל באוקטובר

דבורה ביטון:  הוא לא רק ינואר, פברואר, מרץ

דבורה ביטון:  אנחנו רואים שאפילו השבוע היה מאוד קר והיו צריכים להדליק מזגנים

דבורה ביטון:  אני חושבת, אדוני, שהמקום שלנו פה כוועדה, נהפוך הוא, זה לקחת את זה, למנף ולתת להם קצת יותר, לאפשר להם שיהיה להם גם חם וגם קר בשעות הצורך

ישראל אייכלר: את מחדשת פה משהו כי אנחנו חשבנו קודם כל לגבי הקור

ישראל אייכלר:  עוד לא סיכמנו את העניין הזה של 2024

ישראל אייכלר:  אני ביקשתי שזה יהיה גם ל-2023 וגם ל-2024 כי אנחנו עכשיו מחליטים על תקציב של 2023 ו-2024, אז אני לא רוצה להסתפק ב-2023

ישראל אייכלר:  זה היה החשיבה שלי ואת מוסיפה פה נופך - - - לגבי המזגן, שאנחנו דיברנו על האנשים שקר להם, ואת מדברת על אנשים שחם להם

ישראל אייכלר:  אנחנו נשמע את הדעות של כל חברי הכנסת

גליה ימין: אם אפשר עוד השלמה קטנה

גליה ימין:  מעבר בעצם למקבלי קצבת הבטחת הכנסה שהגיעו לגיל פרישה, מי שהצגנו, יש בעצם עוד קבוצת זכאים שהם זכאים לקבל את מענק החימום מכוח זה שהם זכאים לקבל את אותן הטבות של מקבלי הבטחת הכנסה, אז את זה נשמח שביטוח לאומי, יש להם את הרשימה המלאה

יבגני סובה: איזה גילאים, מעל גיל 67? 62?     

קריאה: מעל גיל פרישה

יבגני סובה: מי האנשים האלה? זה חשוב בהגדרה

לבנה עזרא: אנחנו ניתן הסבר

לבנה עזרא:  עזרא לבנה, מנהלת אגף אזרח ותיק

לבנה עזרא:  המענק הזה שמשולם מידי שנה ניתן למקבלי הבטחת הכנסה, מקבלי השלמת הכנסה, מקבלי תגמולי אוצר של ניצולי שואה, מקבלי תוספת ותק, כי יש סעיף בחוק שממשיכים לשמור להם את ההטבות הנלוות למי שקיבלו בעבר השלמת הכנסה, מקבלי השלמה לגובה הנכות שהיה להם ערב המעבר, מקבלי קצבה נוספת לנכה ומקבלי הטבות תגמול אוצר

לבנה עזרא:  זה כל אותה אוכלוסייה שבעבר קיבלו הבטחת הכנסה, ועקב הגדלת התגמול של ניצולי שואה הפסיקו לשלם להם את השלמת ההכנסה

לבנה עזרא:  כמקבלי ההטבות הם מקבלים גם

לבנה עזרא:  מדובר בסך הכול הכללי על אוכלוסייה שמונה 288,000 אנשים, והסכום הכולל של ה-288,500 אנשים

יבגני סובה: כולל מקבלי השלמת הכנסה

לבנה עזרא: כולל מקבלי השלמת הכנסה

יבגני סובה: זה אומר שאנחנו מדברים על 30,000 ומשהו נוספים שהם לא מוגדרים כמקבלי השלמת הכנסה אבל נכנסים לתוך הקטגוריה הזאת

לבנה עזרא: נכון מאוד

יבגני סובה: והם כולם בגיל 62, 67?     

לבנה עזרא: כולם מעל גיל פרישה, 62 - נשים, 67 - גברים

דבורה ביטון: 288,000 אזרחים מתוך 9 מיליון

ישראל אייכלר: מה סכום התקציב הזה?     

לבנה עזרא: סכום התקציב על המענק של ה-200 שקלים עומד על 56,602,000 מיליון

ישראל אייכלר: והסכום הכולל של ה-800?     

לבנה עזרא: הסכום הכולל של המענק שילמנו 161,349,000 מיליון

ישראל אייכלר: את יכולה לעשות תחשיב כמה ייצא אם נקבל את ההצעה של ה-1,000 שקלים?     

לבנה עזרא: ביטוח לאומי יכין - - -      

ישראל אייכלר: פשוט שנדע על מה אנחנו מדברים

דבורה ביטון: ההפרש בעצם

שני דברייב: אני רק רוצה להתייחס בקצרה להיסטוריה של המענק הזה

שני דברייב:  בעבר המענק הזה היה משולם בהתאם לאזורים קרים

שני דברייב:  זו הייתה קבוצה הרבה יותר מצומצמת

דבורה ביטון: לא רלוונטי היום

שני דברייב: נכון, ובאמת אחת הטענות, לאורך השנים ביקשו מאיתנו להרחיב למענק קירור, מענק חימום ואנחנו סברנו שבסופו של יום להתחיל לעשות רק חישובים באיזה אזור אתה מתגורר, זה לא נכון ביחס לקבוצה הזאת, ובאמת תוקן והיום כל מי שמקבל השלמת הכנסה בגיל פרישה, מקבל את המענק ללא קשר לאיפה שהוא מתגורר, וזה שינוי שנעשה בשנים האחרונות

שני דברייב:  למיטב זכרוני זה היה ב-2017

יבגני סובה: בכנסת ה-20 חוקק החוק הזה

שני דברייב: כן, בתיקון מס' 50 לחוק הבטחת הכנסה, וזה השינויים שלאורך השנים עשינו כי באמת לא רצינו להבחין

שני דברייב:  היסטורית, באמת אכן הסעיף נקרא מענק חימום אבל מבחינתנו הוא באמת מתייחס לכלל האוכלוסייה ללא קשר לאיפה שהם מתגוררים

שני דברייב:       לגבי החישובים, דניאל, אתה הצלחת לעשות את החישוב?     

דניאל בלנגה: אם רוצים להעלות את זה ל-1,000 שקלים, אנחנו מדברים על בערך 60 מיליון שקלים ב-2023

יבגני סובה: 1,000 שקלים במקום?     

דניאל בלנגה: במקום כ-600 שקלים

ישראל אייכלר: על 2023 כבר סיכמנו על 800 שקלים

דניאל בלנגה: נכון

ישראל אייכלר: אם אתה מוסיף ל-1,000, כמה זה מגיע?     

דניאל בלנגה: זה אומר עוד בערך 60 מיליון שקלים, ומ-2024 זה 120 מיליון שקלים

ישראל אייכלר: זאת אומרת שניהם ביחד זה 120 מיליון שקלים

יבגני סובה: אדוני, 200 שקלים שאתם מוסיפים ל-800 זה בעצם מה שלא שולם בשנה האחרונה, נכון?         

לבנה עזרא: בפברואר כבר שילמנו את ה-200 שקלים

לבנה עזרא:  ל-56 מיליון כבר ביצענו את התשלום בפברואר זה על חשבון אוקטובר

יבגני סובה: בדרך כלל זה משולם באיזה חודש?      

לבנה עזרא: בדרך כלל זה בסוף אוקטובר

יבגני סובה: אז באוקטובר שנה שעברה שילמתם את כל הסכום של 600 שקל?         

לבנה עזרא: את כל הסכום

לבנה עזרא:  נכון לאוקטובר היה 577 שקלים

לבנה עזרא:  שילמנו אותם

יבגני סובה: יפה

יבגני סובה:  בפברואר שילמתם 200

לבנה עזרא: עוד 200

יבגני סובה: למה שילמתם בפברואר 200?     

דבורה ביטון: מקדמה ל-2023

יבגני סובה: זה אומר שב-2023 ישולם 400 - - -     

גליה ימין: 400 ועכשיו אנחנו מתקנים לכולם 600

יבגני סובה: הבנתי

יבגני סובה:  אתם רוצים עכשיו 600 ואז אתם אומרים שבעצם ה-200 האלה זה תהיה התוספת הזאת שאתם מחשבים לכל אלה, ואז זה התוספת שמקובלת עליך, כי זה תוספת 200 שקל

יונתן מישרקי: לא רק מקובלת

יונתן מישרקי:  יושב-ראש הוועדה ביקש את זה בדיון הקודם

יבגני סובה: אתה ביקשת להשאיר את הסכום הרגיל ואז מקדמה של 200 שקל מתווספת לסכום בשנת 2023

ישראל אייכלר: אנחנו יזמנו את זה ואני משבח את שר האוצר שהוא קיבל את זה

יבגני סובה: מה קורה ב-2024? חוזרים ל-600

ישראל אייכלר: זאת השאלה שהצגתם

יבגני סובה: אני פשוט לא הייתי בהתחלה, בגלל זה אני עשיתי סדר בראש שלי

ישראל אייכלר: לכן המורים אומרים שמי שלא בא בהתחלה שואל שאלות כל השעה

יבגני סובה: אבל זה לא אומר שהתלמידים לא מצטיינים, כמו במרתון

ישראל אייכלר: רק המצטיינים שואלים

ישראל אייכלר:  אלה שלא שואלים לא מצטיינים

יבגני סובה: אני איתך בראש

יבגני סובה:  אתה רוצה שגם ב-2024 התקציב יהיה 800

ישראל אייכלר: גם ב-2023 וגם ב-2024 יהיה 800 ולא 600

ישראל אייכלר:  זה הכול

ישראל אייכלר:  חברת הכנסת ביטון מוסיפה עוד 200

דבורה ביטון: אני אמרתי שצריך להעמיד את זה על 1,000, ולקחת בחשבון שהחורף שלנו ארוך מידי וגם הקיץ כבר הפך להיות - - -      

ישראל אייכלר: יונתן מישרקי

יונתן מישרקי: תודה רבה אדוני היושב-ראש

יונתן מישרקי:  אני רוצה ברשותכם להבין

יונתן מישרקי:  אני מבין שאתם בונים על כך שמחירי החשמל יירדו לקראת סוף שנת 2023 ולכן אתם אומרים, אנחנו בשנת 2024 נשאיר את הסכום המקורי שהיה בתחילת שנת 2024, זה אומר 600 שקלים

יונתן מישרקי:  תיראו, הסכום הזה, בוודאי שהוא לא משלם את מחירי החשמל

יונתן מישרקי:  זה לא שנתי, לא חצי שנתי אפילו

יונתן מישרקי:  יש כאלה שיגידו, אפילו לא חודשי

יונתן מישרקי:  מדובר פה בסיוע

יונתן מישרקי:  כולם מבינים שמדובר בסיוע

יונתן מישרקי:  מאיפה נגזר ה-600 ולמה 800 ולמה 1,000 כמו שאמרה חברת הכנסת ביטון? מה זה הסכום הזה?     

יבגני סובה: בהצעת החוק המקורית שהייתה בכנסת ה-20

יבגני סובה:  דרך אגב, אז היינו בממשלה וקידמנו את זה בכנסת ה-20 יחד אתכם

יונתן מישרקי: אני מנסה להבין מה הסכום הזה, למה 600? למה לא 1,000? למה לא 1,500? אם בהנחה ומחירי החשמל לא יירדו עד סוף שנת 2023, האם האוצר כבר יכול לבוא ולהודיע עכשיו לוועדה שהוא מתכוון להשאיר את אותו מענק מוגדל שהיושב-ראש יזם, גם בשנת 2024?     

ישראל אייכלר: תרשום את השאלות ואחרי שכולם יסיימו, תענו תשובה כוללת לכל הדברים

ישראל אייכלר:      חברת הכנסת רייטן

אפרת רייטן: תודה רבה אדוני היושב-ראש

אפרת רייטן:  אני רוצה רגע לפנות אליך בבקשה

אפרת רייטן:  אני חושבת, וככה הבנתי, שבדיון הראשון אפילו ביקשת 300 שקלים אם אני לא טועה, ולא 200 שקלים, כך נאמר לי

אפרת רייטן:  לא יודעת אם זה נכון או לא אבל אלה היו דברים שנאמרו בדיון

ישראל אייכלר: לא

ישראל אייכלר:  אני דיברתי על 200 שקלים ונתנו את זה קודם כמקדמה, וביקשתי שזה יהיה קבוע

אפרת רייטן: נכון, אז אוקיי, אני חוזרת בי

אפרת רייטן:  אני רוצה לפנות אליך בעניין אחר

אפרת רייטן:  בסוף עכשיו יושבים כאן ומחוקקים את החוק, והחוק יכול להישאר, ומניסיוני, יכול להתוות את הדרך שנים קדימה

אפרת רייטן:  זה נכון שהתקציב הוא תקציב שנתי או דו-שנתי שרוצים לעשות, ועדיין כשאני קוראת כאן את דברי ההסבר לחוק, הם עמומים

אפרת רייטן:  כשכתוב לי כאן שצפוי לרדת עד סוף השנה התעריף עקב הקפאת מחירי החשמל, ומהלכים נוספים, ככה כתוב בצורה כללית, שבכוונת הממשלה לבצע בנושא במהלך השנה

אפרת רייטן:  או שכן זה יקרה או שלא זה יקרה, אנחנו לא יודעים

אפרת רייטן:  אין לנו על זה שליטה

אפרת רייטן:       אני אומרת, להיפך, דווקא פה בכנסת, בוועדה החשובה הזו יש לך את האפשרות להתוות את הדרך ואת המדיניות ולבוא ולהגיד, או שתראו לנו מה הדברים שאתם הולכים לעשות, איך אתם הולכים לעשות אותם, מתי זה הולך לקרות, עם התחייבויות, ואם לא, בוא נעשה את זה הפוך

אפרת רייטן:  למה אנחנו צריכים חד-שנתי? למה אנחנו צריכים ללכת עם הרעה החולה הזו של הוראת שעה שבסוף היא, עם כל החיבה שיש לי לאנשי משרד האוצר, עדיין זה משרת אותם כי הם שולטים על השלטר

אפרת רייטן:  אומרים, אנחנו נותנים את זה עכשיו בשנה הזאת, שנה הבאה נתחיל מחדש את כל התהליך ואז נראה מי יישב פה ונראה מה יהיה פה

אפרת רייטן:  למה? אנחנו לא מדברים כאן, מה, הם עושים לנו טובה? אנחנו עושים טובה לאזרחים

אפרת רייטן:       היה פה ביטוי שאני לא זוכרת מי, אולי אפילו ענת יום אחד אמרה לי

אפרת רייטן:  היא אומרת לי, אנחנו לא באנו לעשות טובה, באנו לעשות טוב

ישראל אייכלר: הגדרה טובה

אפרת רייטן: נכון, הגדרה טובה

אפרת רייטן:  לא באנו לעשות טובה לאף אחד

אפרת רייטן:  הרי האנשים האלה אנשים מבוגרים, אנשים שאין להם, שהם בתחתית

אפרת רייטן:  לא נראה לי שהם יתעשרו יום אחד אם הם מקבלים השלמת הכנסה

אפרת רייטן:  מצבם ככל הנראה, לא שהוא לא יהיה יותר טוב, הוא יהיה יותר רע, כי אנחנו יודעים על תחלואה שיש בגיל הזה ודברים קשים לא עלינו

אפרת רייטן:  לבוא ולהיות כל כך קמצן וקפוץ ידיים ולבוא ולהגיד, ניתן פה עכשיו רק 600 שקל, נתנו לכם 200 שקל מקדמה, יפה מאוד באמת

אפרת רייטן:  אתה רואה שזה מאוד מאוד קפוץ

אפרת רייטן:       כשאנחנו מסתכלים על תקציב המדינה וכשאנחנו חושבים על האוכלוסיות החלשות שאנחנו בסוף הפה שלהן, תיראה, אפילו אף אחד מהלובי שלהם לא הגיע לכאן כי אין להם פה

אפרת רייטן:  זה אנשים שרק סומכים עלינו לשבת פה ולתקן את המצב עבורם

אפרת רייטן:  אני חושבת שכן תפקידנו להתעקש, גם לבדוק את זה שזה לא יהיה חד פעמי, שעליהם יהיה נטל ההוכחה

אפרת רייטן:  אתם רוצים שזה לא יהיה קבוע? בואו תוכיחו אחרת

ישראל אייכלר: תוכיחו שהחשמל הוזל, זה מה שאת אומרת

אפרת רייטן: או תמיד לעשות את זה בהצמדה

אפרת רייטן:  תמיד שזה יהיה מוצמד, שאף פעם לא נצטרך להגיע לישיבות - - -      

ישראל אייכלר: מוצמד למה?     

אפרת רייטן: הרי אמרנו שמחירי החשמל עלו

אפרת רייטן:  בגלל זה עכשיו נתנו להם - - -      

ישראל אייכלר: אה, שיהיה מוצמד למחירי החשמל

אפרת רייטן: אתה מבין, ואז אני אומרת אוקיי, אין בעיה, אתם לא רוצים שאנחנו נגיע לפה כל פעם שזה יהיה הוראת שעה? מאה אחוז, יש כל מיני מנגנונים

אפרת רייטן:  אני לא אפקיר פה את האוכלוסייה החלשה הזאת וכל פעם מחדש אנחנו נבוא ונבקש את ההוראות שעה האלה

אפרת רייטן:  תודה

ישראל אייכלר: תודה רבה

ישראל אייכלר:      חברת הכנסת דבי ביטון

דבורה ביטון: תודה כבוד היושב-ראש על דיון באמת חשוב

דבורה ביטון:  כפי שנאמר כאן, אנחנו הפה של האנשים האלה

דבורה ביטון:  אדוני, לכל אחד יש בסביבה הטבעית שלו, אפשר באמת להבחין באותם קשישים או מבוגרים שהבטחת הכנסה או גמלת הנכות שלהם לא מכסה בסוף צרכים נוספים כשמדובר, אדוני, בחימום או גם קירור

דבורה ביטון:  ההתעלמות הזו כאילו שאין לנו את הקיץ הכי נורא עם 34 מעלות ו-36, והם צריכים להיכנס להתקלח או שהם יושבים ומי מטפל בהם, ובסוף התחלואה והנזקים שקורים מזה שלא מספיק חם להם או קר להם

דבורה ביטון:  לפעמים זה הופך בעוכרינו ליותר תרופות, לאנשים יותר חולים ועולים יותר

דבורה ביטון:      אדוני, אני הצעתי שה-1,000 שקלים האלה, ואני באה על הנושא של 1,000 שקלים כי בסוף מדובר, אדוני, ב-400 שקל

דבורה ביטון:  מי שמקבל לפתח ביתו את החשבונית של חברת חשמל, מבין בסופו של יום מה קורה בעלויות

דבורה ביטון:  כפי שאמרתי, בבדיקה שאני עשיתי, בהנחה שאתה מדליק מזגן של 3 כ"ס, שזה בית נורמלי, כי 1 כ"ס, בסוף הם יושבים בסלון או במרחב קצת יותר גדול

דבורה ביטון:  זה מכסה 615 שעות בסכום שהם מקבלים היום

דבורה ביטון:  זה אומר שזה מכסה להם 150 שעות בחודש, חמש שעות ביממה

דבורה ביטון:  הם צריכים להחליט מתי קר להם יותר, בבוקר, בצוהריים, בערב או חם להם יותר

דבורה ביטון:  זה באמת לעג לרש

דבורה ביטון:  לא מדובר בסכומים כל כך גבוהים ואם הולכים על תקציב, אדוני, אני חושבת שזה המקום באמת לעשות עוד צעד אחד, וזה לא מספיק, כי מה זה 1,000 שקל? אבל זה יכול לסייע

דבורה ביטון:      אני רוצה להגיד לאדוני שאני לפני חודש ניחמתי משפחה, הבת היא שכנה שלי, משפחה שעל פניו באמת לרגע לא חשבתי שיש שם קושי

דבורה ביטון:  מצאתי את עצמי, אדוני, יושבת ושומעת מהבת שלה שהאימא סיפרה לה שהיא הייתה מחליטה בערב אם להדליק את המזגן או יותר שמיכות, והזדעזעתי, כי יש גם דברים שאנחנו לא יודעים מה קורה מאחורי הקלעים

דבורה ביטון:  אנחנו חושבים, אוקיי, אנחנו מכירים חתך, ואני אומרת לך שהיא דווקא לא הייתה כל כך בחתך, היא הייתה בגיל המבוגר

דבורה ביטון:       אדוני, זה המקום כפי שחברתי רייטן אומרת וגם מישרקי, שצריך לקבל החלטות ולא צריך להיות תלוי, יירד, יעלה

דבורה ביטון:  אוקיי, אז יירד, אז יישארו להם עוד כמה שקלים כנראה לאוכל או לתרופות

דבורה ביטון:  זה סכומים שוליים ואני חושבת, אדוני, שצריכה להתקבל פה החלטה באמת לשנתיים הקרובות

דבורה ביטון:  גם נושא ההצמדה זה רעיון לא רע, אבל הצמדה לא תהיה אם זה יורד, זאת אומרת שיהיה קרן שאם זה ה-1,000, במצב של הורדה משאירים להם את זה

דבורה ביטון:  תודה, אדוני

ישראל אייכלר: ב-1,000 את כבר כוללת את הקירור גם, נכון?     

דבורה ביטון: מן הסתם

דבורה ביטון:  אני מגבה קצת יותר שעות חימום וקירור

דבורה ביטון:  זה מאפשר להם כמעט עוד 40%

דבורה ביטון:  באמת לא מדובר על פערים מטורפים בתקציבי ענק שחלקם מנווטים

דבורה ביטון:  אנחנו צריכים לתת עדיפות לקשישים

ישראל אייכלר: חבר הכנסת יבגני סובה

יבגני סובה: תודה רבה, אדוני היושב-ראש

יבגני סובה:  אני קודם כל רוצה להגיד שאין פה כוונה לעשות הטרלות לפני תקציב ובאמת לעכב

יבגני סובה:  אני באמת באתי לפה לדיון מוכן ואני רוצה לברך אותך על היוזמה שלך, קודם כל לתת בשנת 2023 תוספת של 200 שקלים

יבגני סובה:  מבורך

יבגני סובה:  תקבל גיבוי מלא גם מהאופוזיציה, לפחות בשמי

יבגני סובה:      אני רוצה להגיד שני דברים ופה לחדד לחבריי בעיקר סוגיה, וגם להציע לך משהו נוסף

יבגני סובה:  קודם כל מלבד התקציב הזה שהוא נקרא חימום, אבל קירור בעצם אנחנו חוקקנו את זה בכנסת ה-20, ישראל ביתנו יחד עם הקואליציה

יבגני סובה:  יש מושג שנקרא הנחה למקבלי השלמת הכנסה

יבגני סובה:  ביטוח לאומי יודעים את זה היטב וגם בחברת החשמל יודעים את זה היטב

יבגני סובה:  מי שמקבל השלמת הכנסה היום, הוא זכאי להנחה בגובה של 50% עד 400 קילו וואט לשעה בחודש אחד

יבגני סובה:  קשיש שמקבל השלמת הכנסה מעל גיל 67, 62, הוא מעביר את הפרטים שלו לחברת החשמל ואז הוא מקבל הנחה, שזה פחות או יותר מגיע ל-200 - - -      

לבנה עזרא: הביטוח הלאומי מעביר

יבגני סובה: כן, כן, ביטוח לאומי

יבגני סובה:  דרככם הכול

יבגני סובה:  בדרך כלל הם צריכים ליצור קשר עם חברת החשמל ואז ביטוח לאומי מעביר את הנתונים

יבגני סובה:  הדבר הזה הוא נחוץ כי יש כאלה אנשים ותיקים שהם גרים בדירות עם המשפחות ולא תמיד חשמל רשום על שמם, ולא תמיד הם יודעים שהחשמל צריך להיות רשום על שמם, משום שבחברת החשמל הם יתנו את ההנחה הזאת ל-400 קילו וואט לשעה בחודש אחד, בגובה של 50% שזה משמעותי

יבגני סובה:  זה אני אומר לחבריי פה שאולי לא מכירים את העניין הזה

יבגני סובה:      יש אוכלוסייה גדולה, גם אזרחים ותיקים שהם בשנה האחרונה מאז שאנחנו, הקואליציה הקודמת העלינו את הגובה של השלמת הכנסה ובכך פתחנו אפשרות להירשם להשלמת הכנסה, כי העלינו את זה מגובה של 3,100 ל-3,700 שקל, הם פנו לביטוח לאומי בבקשה לקבל את הגמלה, ואז הם גילו שהשכר שלהם, שכר של ביטוח לאומי ואולי הפנסיה הקטנה שהם הצליחו להרוויח, כשברובם הם עולים, כי הם לא הצליחו להגיע, עדיין ההכנסה שלהם לא מגיעה אפילו לשכר המינימום

יבגני סובה:  מה המשמעות? שאם אני למשל היום אזרח ותיק שכל ההכנסה שלי מורכבת מהבטחה של קצבת זקנה שזה 1,600–1,700 בנוסף לתוספת ותק, מקסימום זה מגיע לגובה של 2,300 פחות או יותר ליחיד, ואז אני יכול להוסיף נניח עוד 2,000 שקל פנסיה שאני מקבל

יבגני סובה:  הגעתי ל-4,300 שקל

יבגני סובה:  לפי החוק של ביטוח לאומי אני לא זכאי להשלמת הכנסה, כי השלמת הכנסה זה עד גובה של 3,900, ואז נשאלת השאלה למה אני כאזרח ותיק עם הכנסה של 4,400 שקל לא יכול לקבל את המענק חימום? ההכנסה שלי היא לא כל כך שונה מההכנסה של ותיק שמקבל את השלמת ההכנסה של 4,000 שקל

יבגני סובה:  הוא מקבל 4,000 שקל פחות או יותר ליחיד, ולכן אני חושב שאנחנו פה צריכים לתת גם התייחסות לאוכלוסייה הזאת שזה כמה עשרות אלפי אנשים

יבגני סובה:  חלקם, הבקשות שלהם נדחו על ידי ביטוח לאומי

יבגני סובה:  ביטוח לאומי לא אשם

יבגני סובה:  ביטוח לאומי זה הפונקציה של מתווך

יבגני סובה:  אני לא בא בטענה לביטוח לאומי

יבגני סובה:  אתם, יש לכם את החוק

יבגני סובה:  ההכנסה שלך עולה על 4,000 שקל, אתם דוחים

יבגני סובה:  יש כאלה שדוחים בגלל האוטו, שהאוטו חדש יחסית

יבגני סובה:  הבן אדם פרש מעבודה, נשאר אוטו, אז לא מגיע לו, לכן אני מבקש ממך, בוא נתייחס לאוכלוסייה הזאת

יבגני סובה:  יש לכם את הנתונים לבדוק

יבגני סובה:  בוא נחשב את זה נניח עד שכר המינימום

ישראל אייכלר: חבר הכנסת סובה, הם הבינו טוב טוב והם יענו לך

יבגני סובה: אני אומר שבמקום להעלות בעוד 200 שקלים לאלה שגם ככה מקבלים הנחה, בואו נכניס למעגל הזקוקים עוד כמה אלפי אנשים שניתן להם לפחות מענק חלקי

דבורה ביטון: אבל גם נעלה לאלה שצריכים

יבגני סובה: אני חושב שזה ראוי גם כלפי אותם אנשים שלא זכאים לקבל - - -      

ישראל אייכלר: אנחנו נשמע את התשובה שלהם אחרי חברת הכנסת תומא סלימאן

ישראל אייכלר:  בבקשה

עאידה תומא סלימאן: תודה רבה כבוד היושב-ראש

עאידה תומא סלימאן:  קודם כל כמובן אנחנו כולנו מברכים על העובדה ששמת לב לעניין של המקדמה ששולמה וביקשת שהיא לא תורד מהסכום הכללי ותיחשב כמענק השנה הזו, אבל כפי שאמרו הקולגות, חברי וחברות הכנסת, זה בלתי מתקבל על הדעת שדווקא בימים האלה שאנחנו חווים איך באפריל עדיין יש קור ובאפריל עדיין יש גשם, שהחורף מתארך ובגלל הבעיות באקלים הקיץ הישראלי הפך למשהו יותר חריף ויותר קשה, שאנחנו מדברים על לשמור

עאידה תומא סלימאן:       הייתי רוצה לדעת למשל מתי נקבעו ה-600 שקלים, לפני כמה שנים? לפני כמה שנים קבעתם שזה 600 שקלים, הסיוע הזה, והאם השתנה? לפי מה נקבע? מתי אפשר לחשוב על לשנות את הסכום הזה? כי המצב הסוציו אקונומי משתנה ויוקר המחיה משתנה

ישראל אייכלר: אולי כשתהיה מלחמה במפרץ והנפט יעלה, סעודיה תוריד כפי שהיא החליטה להוריד את ההפקה של הנפט, והסינים ישתלטו על קו הרכבת שהם עושים מסין עד איראן, אז הם יחליטו כמה - - -      

עאידה תומא סלימאן: אני בטוחה שהאוצר אז יגיד, עולה לנו יותר לסבסד את הנפט ואין לנו תקציב להוסיף לקשישים

עאידה תומא סלימאן:  אני חושבת שקודם כל אנחנו צריכים לדבר על העובדה ש-600 שקלים והפעם 800 שקלים זה לא מספיק ואנחנו צריכים לדרוש סכום יותר גבוה

עאידה תומא סלימאן:  אני יודעת שאתם לא אוהבים לשמוע את המנגינה הזו באוצר, אבל מבחינתי אני גם יושבת בוועדת כספים ואני רואה את ההצעות שמביאים להקל דווקא על האמידים והעשירים, אז כדאי מאוד שבעבודה ורווחה נחשוב איך מקלים דווקא על החלשים

ישראל אייכלר: אולי כדאי יותר לשבת בוועדת הכספים מאשר בוועדת העבודה

עאידה תומא סלימאן: לא, שם אני מקבלת בדרך כלל כאב בטן מאוד חזק, כי אני לא מחפשת איך לעזור לעשירים

עאידה תומא סלימאן:  בדרך כלל אני לא אוהבת לעשות צדקות, אני אוהבת לעשות צדק

עאידה תומא סלימאן:  אני חושבת שקודם כל צריך באמת שהסכום יהיה מוצמד למחירי החשמל כאשר הם בעלייה, וכאשר הם יורדים, להפסיק את ההצמדה הזו

עאידה תומא סלימאן:      הדבר השני, אני מסכימה שצריך לסגור את הפער הזה שנוצר בין אלה שמקבלים קצבאות שהם קצת מעל הסכום המוקצה כדי לקבל - - -      

יבגני סובה: אני מדבר על אזרחים ותיקים

עאידה תומא סלימאן: או קצבאות או פנסיה

עאידה תומא סלימאן:  אני חושבת שצריך לסגור את המעגל הזה

עאידה תומא סלימאן:  אנשים שמקבלים 200 שקלים מעל לסכום המוקצה כדי לקבל את הקצבה, לא צריכים

עאידה תומא סלימאן:  אני חושבת שצריך לקבוע סכום מסוים של הכנסה ולמצוא את הטכניקה איך או שהם יגישו בקשה או שהביטוח הלאומי יעביר בשמם

עאידה תומא סלימאן:      הדבר השלישי, כפי שנאמר, אנחנו צריכים לקבל טקסט בהצעת חוק שהוא יותר מדויק

עאידה תומא סלימאן:  לא שאנחנו הולכים לעשות צעדים כדי להעלות

עאידה תומא סלימאן:  הובטח לנו גם במערכת הבחירות שיטפלו ביוקר המחיה

ישראל אייכלר: חברת הכנסת סלימאן, את הצעת משהו מאוד מוגדר, צמוד למחיר החשמל

עאידה תומא סלימאן: לא, במקרה ולא תתקבל הצעתי, אני מציעה - - -      

ישראל אייכלר: לו דעתי תישמע, את אומרת

עאידה תומא סלימאן: בדרך כלל בכנסת הזו אני רגילה שלא תמיד שומעים בדעתי, אז אני עושה תוכנית חלקית

עאידה תומא סלימאן:       אי אפשר לקבל הצעות חוק במיוחד קשורות בתקציב, שהן עמומות כאלה

עאידה תומא סלימאן:  הובטח לנו שיטפלו ביוקר המחיה

עאידה תומא סלימאן:  בינתיים אנחנו רואים את המחירים מטפסים, אז אני לא סומכת על הבטחות מאוד לא ברורות

עאידה תומא סלימאן:  שיהיה טקסט ברור בתוך החוק, שמבטיח שאם לא יצליחו להוריד, אנחנו נצטרך לקבל פיצוי על זה לקשישים מבחינת המענק הזה

ישראל אייכלר: חבר הכנסת מישרקי רצה משהו להוסיף

יונתן מישרקי: בהמשך לדבריו של חבר הכנסת יבגני, מה עושה ביטוח לאומי כדי ליידע את הקשישים על הזכאות שלהם לקבל את ההנחה במחירי החשמל? אופרטיבית

ישראל אייכלר: לפני שתשיבו אני רוצה לומר כמה מילים עקרוניות לגבי העניין הזה של תנודות המחירים

ישראל אייכלר:  כשהייתי צעיר אמרו לי שבירושלים הגיעו המחירים לדירה של שלושה חדרים ל-30,000 דולר

ישראל אייכלר:  אין יותר עליות מחירים בדיור

ישראל אייכלר:  זה לא יכול להיות יותר

ישראל אייכלר:  אנשים, אין להם מאיפה לשלם

ישראל אייכלר:  כדאי לחכות, המחירים יירדו

ישראל אייכלר:  מאז ועד היום הזה אני לא זוכר שקרה שהמחירים ירדו

ישראל אייכלר:  בחשמל יש כן תנודות

ישראל אייכלר:  לפעמים במחירי חביות הנפט יש תנודות אבל הן תנודות זמניות

ישראל אייכלר:  בקו הכללי זה בעלייה

ישראל אייכלר:  אפשר להניח שזה לא יוזל, לכן הבקשה שלנו היא שזה גם יהיה ב-2024, לא רק ב-2023 בהנחה שזה לא יוזל

ישראל אייכלר:       ההצעה של חברות הכנסת, להצמיד למחירי החשמל או ההצעות האחרות שנשמעו כאן, על זה אני רוצה תגובה קודם כל של הביטוח הלאומי

עאידה תומא סלימאן: אולי אם נצמיד זה יגרום להם באמת לפעול להורדת מחירי החשמל וכולנו נהנה מזה

דבורה ביטון: צריך לקחת בחשבון גם את מצב האוזון ושמזג האוויר משתגע

דבורה ביטון:  לא פלא שגם באפריל אנחנו חוטפים גשם, אז גם זה משהו שצריך לקחת בחשבון

אפרת רייטן: אני מקווה שמה שאני רואה עכשיו, שאתם מסתכלים שם, זה חישובים של כמה זה יעלה לנו התיקונים האלה

אפרת רייטן:  אני מכירה את התנועות האלה פשוט

ישראל אייכלר: כל מה שקשור לחור באוזון, אני לא מבין

ישראל אייכלר:  אני מבין רק במה שקשור בחור בכיס

ישראל אייכלר:       נציגי הביטוח הלאומי רוצים להשיב על כל השאלות של הח"כים, ואחר כך האוצר

שרית דמרי: ע"ד שרית דמרי מהלשכה המשפטית בביטוח לאומי

שרית דמרי:  אני קצת אסביר היסטורית על מענק החימום

שרית דמרי:  בעבר מענק החימום לא היה משתלם באמצעות הביטוח לאומי אלא באמצעות משרד הרווחה בהתאם לרשימות שהיו קיימות אצלם, ושם היה סכום מסוים

שרית דמרי:  ב-2003 העבירו את זה לחוק הבטחת הכנסה ופשוט לקחו את הסכום שהיה משולם אז והפכו אותו לסכום שהוא נגזרת של הסכום הבסיסי שהיה לפי חוק הבטחת הכנסה

שרית דמרי:  ב-2003 זה היה 3

שרית דמרי: 2 מהסכום הבסיסי

שרית דמרי:  זה היה בערך 300–400 שקלים, אפילו פחות

שרית דמרי:  ב-2011 הכפלנו את הסכום הזה וזה עלה ל-6

שרית דמרי: 4 מהסכום הבסיסי

שרית דמרי:  הסכום הבסיסי זה איזשהו סכום קבוע בחוק הביטוח הלאומי, חוק הבטחת הכנסה, והוא מוצמד למדד המחירים לצרכן

שרית דמרי:  ניתן את הדוגמה לשנת 2023 שבאמת הייתה עלייה במדד המחירים לצרכן, אז זה באמת היה קצת יותר משמעותי משנים קודמות, אבל למעשה היסטורית הסכום התקבע עוד מבערך מה שהיה בשנות ה-80' שהשתלם על ידי משרד הרווחה, והשינויים הגדולים שהיו כפי שאמרנו ב-2017 שהרחבנו את זה לכלל מקבלי השלמת הכנסה בזקנה

שרית דמרי:       לגבי הצעות להצמיד את זה למדד אחר, אני חייבת להגיד שבחוק הביטוח הלאומי יש לנו הצמדה לסכום הבסיסי, את זה אתם מכירים ואני מניחה שגם אתם יודעים שמלבד זה יש הצמדה לשכר הממוצע

שרית דמרי:  זה בהקשר של קצבאות נכות כללית

שרית דמרי:  בעולם של הבטחת הכנסה כשהכנסנו את הנושא של רכב, הצמדנו את הסכום של הרכב למדד המחירים לפי הרכב כדי כן לייצר איזשהו קשר

שרית דמרי:  זה הדוגמאות היחידות - - -      

אפרת רייטן: כלומר, זה מנגנונים שאפשריים וקיימים

אפרת רייטן:  כשאנחנו עושים הקשה לדברים שדיברנו עליהם כאן, עקרונית זה דבר שאפשר להתייחס אליו ולמצוא לו פתרון כי מצאתם פתרונות בנושאים אחרים

שרית דמרי: שוב, אני לא יודעת אם יש - - -      

ישראל אייכלר: יש משהו שצמוד למחיר החשמל?     

שרית דמרי: זהו, אני לא יודעת, צריך לבדוק - - -      

ישראל אייכלר: לא אצלכם, במשק

שרית דמרי: אני לא מכירה

שרית דמרי:  אם זה משהו שנתבקש לעשות, אז ננסה לעשות

ישראל אייכלר: אולי תבדקו אם יש משהו דומה כדי שנוכל להקיש

עאידה תומא סלימאן: אם יצרנים מייקרים את התוצרת שלהם כאשר יש עלייה בחשמל, אז אני חושבת שזה הכי טבעי, אם משלמים מענק שהוא כולו מסתמך על לשלם מחירי חשמל, שיהיה קשור למחיר החשמל

ישראל אייכלר: לצערי מייקרים את המוצרים גם כשהחשמל לא עולה

עאידה תומא סלימאן: נכון, אבל הם משתמשים בזה תמיד - - -      

ישראל אייכלר: זה תירוצים, כן

עאידה תומא סלימאן: אז אדרבה

יבגני סובה: אני חושב שזה שאלה יותר לאוצר, לא לביטוח לאומי

יבגני סובה:  אם יש גיבוי מהאוצר לסכום, אז מה אכפת לכם להצמיד? קיבלנו תשובה שטכנית יש אפשרות להצמיד

יבגני סובה:  זה לא בעיה

יבגני סובה:  העניין זה האוצר

יבגני סובה:  אם האוצר מגבה את הסכום הזה ואומר שבשנה הזאת הייתה הצמדה וצריך להוסיף עוד כמה מיליוני שקלים להצמדה, אז בוודאי שביטוח לאומי בטח ובטח לא יעכב את התשלום

אפרת רייטן: השאלה מה רוצים להשיג כאן? אם רוצים לעזור לאוכלוסייה הזאת ולא לתת לה טובה לשנה ולהגיד, הנה שיחקנו אותנו ומירקנו את המצפון שלנו, הכנסת, אלא באמת לתת להם את האפשרות ליהנות מחימום או מקירור בצורה אמיתית

יבגני סובה: גם ההצמדה זה 30 שקל בשנה

ישראל אייכלר: אנחנו כבר בשלב התשובות, רבותיי

דבורה ביטון: הייתי רוצה לשאול גם כחלק מהאפשרות

דבורה ביטון:  כבר יש דיון רציני, למה לא יקבלו אנשים בני 85 חשמל חינם? כמה תוחלת נשארה להם לחיות ולמה הם צריכים בגילאים האלה עוד להוציא כספים? צריך גם אולי לדרג את זה בצורה מסוימת

ישראל אייכלר: ברגע שתתחילי דירוגים, אז גם נעשה איפה שחם יותר וקר יותר

דבורה ביטון: לא, לא, לא, אנחנו מדברים על בני אדם

ישראל אייכלר: ובשדרות בדרך כלל לא כל כך קר

יבגני סובה: דבי, גם המדיניות

יבגני סובה:  אנחנו לא רוצים שאנשים יצרכו יותר חשמל

יבגני סובה:  זה כל העניין

יבגני סובה:  כל המדיניות שאנשים יצרכו פחות חשמל, אבל כשזה נוגע לחימום או לקירור, שלא יחשבו כשהם מוציאים עוד שקל מהכיס

ישראל אייכלר: יש היגיון שזה יהיה אוניברסלי, זה ברור

ישראל אייכלר:       האוצר, אתם רוצים להתייחס לשאלות של חברי הכנסת? רשמתם בטח

דניאל בלנגה: כן, אני אשמח

דניאל בלנגה:  דניאל בלנגה מאגף תקציבים באוצר

דניאל בלנגה:  בסוף כמו שהביטוח הלאומי אמר, בעצם הרציונל של בכלל מענק החימום זה שהמדינה תשתתף בהוצאות החימום של האוכלוסייה החלשה במדינה

דניאל בלנגה:  הקשישים כרגע הם אלה שמקבלים השלמת הכנסה ואלה שמקבלים השלמה לנכות, זה רוב הקבוצה

דניאל בלנגה:       כמו שאמרנו, הרציונל בכלל להגדיל את המענק הזה בשנת 2023 זה העלייה המאוד גדולה של מחירי החשמל בסוף 2023 ותחילת 2023

דניאל בלנגה:  כרגע אנחנו כבר רואים ירידה מאוד משמעותית בתעריף החשמל ואנחנו צפויים שהיא תימשך

דניאל בלנגה:  היא לא תלויה רק בנו ובמהלכים של הממשלה

דניאל בלנגה:  היא תלויה כמובן גם במחירים באירופה ומה קורה מבחינת עתודות הגז באירופה, אבל כרגע יש לנו אי ודאות לגבי 2024, כשההערכה היא שבאמת המגמה הזאת של הירידה תמשיך

יבגני סובה: סליחה דניאל, זה לא קשור לגז באירופה, אני מתקן אותך

יבגני סובה:  זה קשור לפחם, זה לא קשור לגז באירופה

דניאל בלנגה: גם וגם

יבגני סובה: למה גז באירופה קשור?     

ישראל אייכלר: אל תפריע לו, הוא עכשיו בתשובה

ישראל אייכלר:  אתה סתם מפריע לו

ישראל אייכלר:  יש לו רצף של מחשבה, אז לא להפריע

ישראל אייכלר:  אני רוצה תשובה מאוד מקצועית, רק אני לא יודע מאיפה אתה לוקח שזה הולך לרדת, כי אולי אתה לא קורא את העיתונים שאני קורא

דניאל בלנגה: מהבדיקה שאנחנו עשינו עם צוות אנרגיה אצלנו באגף התקציבים, כרגע מסתמן שאנחנו נלך לירידה נוספת בתעריף החשמל

דניאל בלנגה:  כמובן יש אי ודאות והתעריף הסופי ל-2024 ייקבע רק בינואר 2024, אז אנחנו באמת לא יודעים, אבל כרגע ההערכה שלנו זה שהמחירים יירדו ולכן יש הצדקה בלתת את המענק הזה כחד פעמי ב-2023

דניאל בלנגה:      לגבי ההצמדה של המענק, המענק כמו שהביטוח הלאומי אמר, צמוד למדד המחירים לצרכן

דניאל בלנגה:  צריך לזכור שמחירי האנרגיה גלומים בתוך מדד המחירים

דניאל בלנגה:  אם מחירי האנרגיה עולים, כנראה שזה ישפיע על מדד המחירים והמענק הזה יעלה מתוקף ההצמדה, וגם אם במקרה מחירי האנרגיה לא עולים אבל המחירים של שאר הדברים כמו פירות וירקות או דברים אחרים יעלו, אז המענק גם יעלה בלי קשר

דניאל בלנגה:  בסוף זה איזשהו סכום כספי

דניאל בלנגה:       כמו שחבר הכנסת סובה אמר, בעצם יש לנו גם את ההנחה מצד אחד על החשמל, ומצד שני את המענק שאמורים ביחד לסייע לאוכלוסייה הזאת כדי לעבור את החורף

ישראל אייכלר: אתה אומר שאם יצמידו את זה לחשמל והירקות יעלו והאנרגיה לא תעלה, אז הקשישים יינזקו

דניאל בלנגה: נכון

ישראל אייכלר: זה מה שהבנתי ממך

דניאל בלנגה: אם אנחנו מצמידים רק לחשמל, אז כן

ישראל אייכלר: אז עדיף שזה יהיה לפי המדד?     

דניאל בלנגה: לדעתנו הרציונל של להצמיד את זה למדד זה הכי נכון

ישראל אייכלר: מה את אומרת על זה?     

אפרת רייטן: יש לי שתי שאלות בעניין הזה

אפרת רייטן:  א', אמרתם שעשיתם דיון עם ועדת האנרגיה שלכם, איך שזה נקרא?     

דניאל בלנגה: צוות האנרגיה

אפרת רייטן: אתם יכולים להציג את זה כאן, את כל הנתונים ולמה הגעתם למסקנות האלה? אני חושבת שראוי שהכנסת תשמע למה אתם נותנים לנו הנחות למעשה או סיכום של דיון, וכדאי שגם הציבור ישמע למה ההערכות שלכם לגבי שנה הבאה זה שהמחירים יירדו

ישראל אייכלר: את לא צריכה את הדיונים

ישראל אייכלר:  תשאלי אותו מנין לקחתם שזה יירד?     

אפרת רייטן: לא, הוא אמר שהם ישבו עם אנשי האנרגיה וביחד הם עשו - - -     

ישראל אייכלר: אמרו שזה יירד

אפרת רייטן: בטח הכינו לכם מצגות, לא? הרי זה הכול מבוסס על נתונים ותחזיות

דניאל בלנגה: זה מבוסס על נתונים

דניאל בלנגה:  אם הוועדה תרצה, אנחנו נשלח

אפרת רייטן: חייבים להבין איך

ישראל אייכלר: יש באמת? אני הייתי בטוח שאתם סתם מעריכים

דניאל בלנגה: זה הערכות

ישראל אייכלר: אם יש נתונים, שלח את זה לוועדה ואנחנו נעביר את זה לחברי הכנסת

אפרת רייטן: חייבים לראות איך אתם מגיעים לזה, כי אני חושבת שבסוף נורא קל לבוא לעשות הערכות

אפרת רייטן:  גם אני והיו"ר יכולים לשבת ולעשות הערכות ולהגיע להערכות מסוימות

אפרת רייטן:  בסוף זה הערכות

אפרת רייטן:  אנחנו לא רוצים להיות בנקודה הזאת

אפרת רייטן:  אני חושבת שזה חשוב מאוד

אפרת רייטן:  אתם אנשי נתונים ואתם צריכים להציג את הנתונים האלה פה

דניאל בלנגה: בסדר גמור

דניאל בלנגה:  אני אגיד שמה שאנחנו יודעים בוודאות, שבאמת המחירים עלו ולכן נתנו את התוספת, והם כבר יתחילו לרדת

אפרת רייטן: אוקיי

אפרת רייטן:  שאלה שנייה, כשדיברת על המענק הזה, הוא מתעדכן על פי המדד? כשהשנה שילמתם את זה, כבר היה גלום בו העלייה של מדד המחירים, וזה המדד הכולל

דניאל בלנגה: נכון

אפרת רייטן: בעצם זה כל המחירים כולם

אפרת רייטן:  אתם חושבים שזה נותן מענה ספציפית כשאנחנו לא מבודדים את העניין הזה של החשמל? כי בסוף גם אם המדד עלה, עדיין כמו שהבנתם נכון, הייתם צריכים להעלות ב-200 שקלים

אפרת רייטן:  למה? הרי עדכנתם את זה

אפרת רייטן:  בכל אופן בחרתם להעלות ב-200 שקלים, זאת אומרת שהמדד, זה שזה מוצמד לא נתן את המענה, נכון?     

דניאל בלנגה: במקרה הספציפי הזה בגלל שהייתה עלייה באמת מאוד חריגה - - -      

אפרת רייטן: אין בעיה, זה לא משנה

אפרת רייטן:  מהחריג אפשר להקיש לכלל, ולכן אני לא מקבלת את התשובה שלכם, שזה שזה צמוד למדד נותן את המענה, כי עובדה שהייתם צריכים להעלות ב-200 שקלים

ישראל אייכלר: השאלה אם את מוכנה לקחת את הסיכון שהחשמל לא יעלה והירקות והפירות כן יעלו ואז הקשישים יינזקו? זה מה שהבנתי ממנו וזה מאוד הגיוני

דבורה ביטון: ולכן יש צורך להעלות את זה

אפרת רייטן: בדיוק

אפרת רייטן:  אני חושבת צריך למצוא את המנגנון ואת הפתרון שבו חס וחלילה לא נרצה לעשות פה שום דבר שהוא יירע את מצבם, אבל כן, עובדה שדווקא מה שקרה השנה מעיד שמה שיש עכשיו, המנגנון הזה, הוא לא נותן את התשובה הטובה והמספקת, אז צריך לפתוח את זה

ישראל אייכלר: יש לי רעיון לגשר בין שני הדברים

ישראל אייכלר:  אני רוצה להגיד את הרעיון שלי

ישראל אייכלר:  אומרת חברת הכנסת רייטן, בוא נצמיד את זה לחשמל

ישראל אייכלר:  אתה אומר שאם נצמיד את זה לחשמל, עלול להיות מצב שהירקות והפירות יעלו והיוקר יעלה, וזה לא כל כך יעלה, אז יינזקו

ישראל אייכלר:  בוא נעשה משהו משולב, סינרגיה

ישראל אייכלר:  והיה והאנרגיה לא עלתה יותר מאשר הפירות והירקות, אז זה יישאר לפי המדד

ישראל אייכלר:  והיה והייתה קפיצה של החשמל, אז מצמידים לחשמל

אפרת רייטן: יש לזה שם, זה נקרא מנגנון הגבוה מביניהם

ישראל אייכלר: כן

עאידה תומא סלימאן: כבוד היושב-ראש, ההצמדה נעשית לקצבת השלמת הכנסה, נכון? בגלל שהמענק הזה נגזר מהשלמת ההכנסה, אז הם אומרים שהוא מוצמד

עאידה תומא סלימאן:  אם אנחנו נצמיד את המענק הזה לחשמל, זה לא יפגע בהצמדה שנעשתה למדד בהשלמת הכנסה

עאידה תומא סלימאן:  זה יהיה גם וגם

עאידה תומא סלימאן:  אני לא מבינה איך זה אם הירקות עולים והחשמל לא, אז זה פוגע

עאידה תומא סלימאן:  זה לא פוגע כי זה ממילא מתקזז בתוך המדד שהצמדת לו וגזרת ממנו

ישראל אייכלר: לא, מדובר על התוספת עצמה

גליה ימין: ההצמדה בעצם היא למענק עצמו, לא רק של גמלת הבטחת הכנסה אלא בעצם המענק חימום הוא 6

גליה ימין: 4% מהסכום הבסיסי

גליה ימין:  הסכום הבסיסי עצמו מתעדכן מידי שנה ולכן המענק חימום מתעדכן מידי שנה בהתאם למדד

עאידה תומא סלימאן: זה מה שאמרתי

גליה ימין: אני אומרת, אבל זה המענק

יבגני סובה: שאלה לגבי אלה שלא זכאים להשלמת הכנסה אבל עדיין ההכנסות שלהם מתחת לשכר המינימום

יבגני סובה:  אם יש לכם נתונים, אז אני אשמח לשמוע כמה זה, כי אני יודע שמהפניות פנו בערך משהו כמו 20,000 איש

יבגני סובה:  אושר להם סביב 11,000, כלומר אנחנו יודעים שיש אוכלוסייה מסוימת שפנתה בגלל ההכנסה אבל לא קיבלה זכאות להשלמת הכנסה, ואני חושב שעדיין צריך לתת - - -      

ישראל אייכלר: אם יש לכם נתונים לגבי זה ואתם שולחים לנו נתונים שביקשנו קודם, אולי גם תוסיפו את הנתון שחבר הכנסת סובה שואל, כמה אנשים יתווספו אם נניח לא תקפידו על - - -      

יבגני סובה: אני מדבר על כך שאם בן אדם - - -      

ישראל אייכלר: לא, לא, אני לא רוצה את כל - - -     

יבגני סובה: הבנת את העניין?     

ישראל אייכלר: כן

יבגני סובה: אז אנחנו מדברים על כמה עשרות אלפי אנשים

ישראל אייכלר: תביאו את הנתונים, כמה זה ייקר

ישראל אייכלר:       שירה מהאוצר רוצה להגיד משהו

בן אבא: רק לגבי מה שאמרתם קודם לעניין מה אנחנו לומדים מהשנה הזאת? בסוף יש רציונל בהצמדה של קצבאות

בן אבא:  אנחנו רצים איתו בהצמדה של מרבית הקצבאות, והרעיון הזה שכל רכיב יוצמד לחלק אחר, אפשר לדון בו

בן אבא:  כן אנחנו חושבים שצריך לשמור את המנגנון כמה שיותר נכון ופשוט, וזה מה שדניאל התייחס אליו

בן אבא:  בעינינו ההצמדה למדד מגלמת את כל המשמעות הזאת

בן אבא:      כמו שאמר חבר הכנסת בתחילת הדיון, בסוף מדובר בכסף שניתן לאותם זכאים לגמלה והם יכולים להשתמש בו לנושאים האלה, ויכולים להשתמש בו לנושאים אחרים, ולכן ההצמדה למדד מגלמת את זה בצורה נכונה

בן אבא:      אני כן רוצה לומר, בסופו של דבר כאשר נוצרים פערים, הממשלה מוצאת את האופן להתייחס אליהם, ולכן בגלל אנומליה של שנה אחת, לעשות מנגנון שהוא גם מורכב, גם אין לו רציונל מקצועי וכן הוא תופס את רעיון המנגנון הקיים, לדעתנו זה לא נכון והדוגמה מהשנה הזאת מראה שכאשר נוצר פער שהוא מספיק משמעות, ממשלה נדרשת לדבר הזה וכנסת נדרשת לדבר הזה

בן אבא:  זה רק מהבחינה הזאת

אפרת רייטן: לא חבל לכם על הזמן ועל כספי הציבור שלנו, פה יושבים? למה לא לעשות את זה קבוע? היה צריך פה את היו"ר שידרוש את זה

אפרת רייטן:  היה צריך פה דיון ועוד דיון ועוד דיון

ישראל אייכלר: אני רוצה לסגור את הישיבה, אבל שאלה אחת ששאל מישרקי, איך מיידעים על האנשים? יש לך תשובה לזה?      

יונתן מישרקי: על ההנחות

לבנה עזרא: בהקשר לשאלה של חבר הכנסת אני רוצה להתייחס לשתי סוגיות

לבנה עזרא:  סוגיה אחת זה שהביטוח הלאומי לא צריך שהמבוטח יפנה לחברת החשמל כדי לקבל את ההנחה

לבנה עזרא:  ברגע שהביטוח הלאומי מאשר תביעה להשלמת הכנסה או שהוא כלול בהמשך מתן ההטבות, הביטוח הלאומי באמצעות חברת האוטומציה מדווח לחברת החשמל על כל אזרח נוסף שנמצא זכאי להשלמת הכנסה

יונתן מישרקי: אבל אם הקשיש גר עם בני משפחתו בבית - - -      

לבנה עזרא: אנחנו לא יכולים לדעת מי לא רשום על חשבונו

ישראל אייכלר: אני רוצה להודות לכם, לסגור את הדיון באמירה שאתם תעשו חשיבה הן לגבי שנת 2024

ישראל אייכלר:  תביאו תשובות גם לגבי הנתונים שביקשו חברי הכנסת ואנחנו ניפגש בעזרת השם בישיבה הבאה

ישראל אייכלר:  תודה רבה